न्यूज ब्रीफ
बिजनेस न्यूज
मोहना में प्राचीन मंदिर की मूर्तियां तोड़ी
ग्वालियर | मोहना थाना क्षेत्र के टीकला गांव में बीती रात शरारती तत्वों ने प्राचीन कैलादेवी मंदिर में तोड़फोड़ कर दी। सुबह जब मंदिर की मूर्ति खंडित होने का पता चला वैसे ही मंदिर पर ग्रामीण एकत्र होने लगे। सूचना मिलने पर मोहना पुलिस भी मौके पर पहुंची और आरोपियों को पकड़ने का आश्वासन देकर प्रकरण दर्ज कर लिया। टीकला पहाड़ी पर प्राचीन कैलादेवी माता का मंदिर पर गुरुवार-शुक्रवार की रात शरारती तत्वों ने देवी की प्राचीन प्रतिमाओं को खंडित कर दिया। घटना का पता सुबह चला जब यहां पर सफाई करने गांव के लोग पहुंचे तो माता की मूर्ति खंडित थी।
ई लाइब्रेरी तैयार, अगले सप्ताह होगा शुभारंभ
ग्वालियर | वकीलों के लिए जिला कोर्ट में ई- लाइब्रेरी बनकर तैयार हो गई है। शीघ्र ही इसका शुभारंभ किया जाएगा। इसमें 6 कंप्यूटर लगाए गए हैं। इसमें कुछ कंप्यूटर अधिवक्ताओं ने डोनेट किए हैं। वहीं लाइब्रेरी कक्ष में एक साथ 22 वकील बैठ सकेंगे। इनके लिए कैबिन तैयार हो गए हैं। लाइब्रेरी में सुप्रीम कोर्ट से लेकर हाईकोर्ट तक के सभी कानून और आदेशों की जानकारी ऑन लाइन देखी जा सकेगी। इसमें आवश्यकता पड़ने पर वकील इन कानून की कॉपी को प्रिंटर से निकालकर कोर्ट में भी पेश कर सकेंगे। ऑन लाइन लाइब्रेरी में सभी कानूनों की जानकारी मिले इसके लिए लीगल ईगल और मधु पात्रा सॉफ्टवेयर डाले गए हैं।आवश्यकता पड़ने पर अन्य सॉपटवेयर भी डाले जाएंगे। मास्टर ऑफ लाइब्रेरियन रोहित गुप्ता ने बताया कि वकीलों को कानून से अपडेट रखने के लिए लाइब्रेरी में 2 लाख रुपए की कानून की किताबें खरीदी जाएगी।
सरकार के खिलाफ महिला कांग्रेस ने दिया ज्ञापन
ग्वालियर | केंद्र व राज्य की भाजपा सरकार द्वारा लिए जा रहे जनविरोधी निर्णयों के खिलाफ महिला कांग्रेस ने शनिवार को राष्ट्रपति के नाम ज्ञापन दिया। संभागीय आयुक्त एसएन रूपला को दिए इस ज्ञापन में जिलाध्यक्ष कमलेश कौरव ने बताया कि गैस सिलेंडर के दामों में लगातार वृद्धि की जा रही है, उसे वापस लिया जाए। एसबीआई द्वारा 1 अप्रैल से अकाउंट बैलेंस के तौर पर शहर में 5 हजार और ग्रामीण क्षेत्र के बैंकों में 1 हजार रुपए रखना अनिवार्य किया जा रहा है। जो गलत है, इस पर रोक लगाई जाए। ज्ञापन देने वालों में पूर्व विधायक रमेश अग्रवाल, कुसुम शर्मा, राजकुमारी माहेश्वरी, वीना भारद्वाज, लतीफ खां, शांता कुशवाह, रचना कुशवाह व ममता साहू आदि शामिल थे।
कर्मचारी कांग्रेस ने प्रदर्शन कर ज्ञापन सौंपा
ग्वालियर | मप्र कर्मचारी कांग्रेस ने सातवें वेतनमान का एक जनवरी 2016 से नगद भुगतान देने आैर छठवें वेतमान की विसंगतियों को दूर करने का आदेश जारी करने की मांग को लेकर शनिवार को संभागीय कमिश्नर कार्यालय पर प्रदर्शन किया। अपनी मांगों के समर्थन में कर्मचारियों ने कमिश्नर को मुख्यमंत्री के नाम पांच सूत्रीय ज्ञापन भी सौंपा। इस मौके पर संगठन के जिला अध्यक्ष रवींद्र त्रिपाठी, अंबरीष गुप्ता, शिवकुमार द्विवेदी, शिवदत्त भार्गव, सुनील पटेरिया, रामशंकर हरदैनिया, नागेंद्र कौरव, आनंद सेंगर, अनीता अग्रवाल, रामप्रकाश शर्मा, सेवाराम शर्मा, आलोक मिश्रा, गिरजा झा, राकेश मिश्रा, राजकुमार आर्यबंधु, नीता शर्मा व आरएम भारद्वाज आदि शामिल थे।
बेग आज आएंगे
ग्वालियर | मोहसिन बेग को पुन: अल्पसंख्यक विभाग का अध्यक्ष बनाया गया है। अध्यक्ष बनने के बाद वे रविवार सुबह 11.50 पर ग्वालियर आएंगे।
npi_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva